Pian'atↄmisa

Pian’atↄmisa: anε pian’ad bε pian’auk nε tun dↄl taaba si’em ka mↄr gbin, ka mε dↄl pian’ad wεlisug wada la. (girama).Pian’ad buudi wʋsa mↄr di pian’ad wada ka li nar ye, pian’atↄmisa bε pian’atↄmisir siak dↄlis , nwa kεmi ka buudi wʋsa  mↄri ba pian’atↄmisir zi’esim

Si’eba anε  S. O. V . Pian’akpan ,  itʋg  nε itʋg dies.https://web.archive.org/web/20210307115044/https://grammarword.com/parts-of-sentence

 Ti mↄr pian’atↄmisa buudi atan’ ba anεhttps://simple.wikipedia.org/wiki/Sentence#cite_note-McA-2 

 Pian’atↄmlʋr 
Pian’atↄmlʋr: anε pian’atↄmisir buudkanε mↄr pian’atↄmgiŋ asu’o-m-mεŋ yinne ni, maa ka pʋtεn’εr bε ya’am yinne bε li ni.

 Titʋʋnli 
1. Ndaug di sa’ab

2. Ba didnε

3. O wa’amaa?

4. Pʋ’a la kʋosidi zimi   

5. Waai!

 Pian’atↄbabʋg 
Pian’atↄbabʋg: Ba anε pian’atↄmisa banε mↄr pʋtεn’εra ayi’. Bε ti tʋn yεl ye li anε pian’atↄmisir buudkanε mↄr pian’atↄmgima ayi’ bε gaarʋg ka ba wʋsa na nyaŋi  zi’eni ba nyari.

Titʋʋnli     

1. Dim tↄ; ka karisaan paae pʋ’ʋsim dↄↄgʋn na

2. Fʋ ya’a paae yin, fʋ on buol Awini na.

3. Abugri nyε o ma la, ka ba dↄl taaba kul.

4.  Azure sʋm ye o keŋ tʋʋma zina, amaa o pʋ mↄr laafi na tun’e dↄrib lↄr.

5. Man nↄŋ walisa ka abugpoak mε nↄŋ mↄi.

 Pian’atↄgεnda 
Pian’atↄgεnda wʋʋ pian’atↄbabʋg an si’em la, pian’atↄgεnda mε mↄri pian’atↄgima ayi’ nε gaadʋg amaa wʋsa pʋ zim taaba, bↄzugↄ.ba si’eba na nyaŋi zi'eni ba nyari wʋʋ pian’tↄmlʋr la amaa si'eba kʋ nyaŋi zi’eni  ba nyari.

 Titʋʋnli 
1. Afakiba kεŋ sakur ka o ma kεŋ da’ amaa ka o saam mε keŋi ba sa’an na.

2. Abilla bεn’εnε, ka ti ya’a pʋ mↄr o ken sibiti ni nannana, ya’a ka’ ala li na ken bε’εd na. 

3. Mam saam tʋʋma la kpi’εmε hali amaa ka o keŋ tʋʋma daar wʋsa                                                                                   

4.  Saa ya’a ni dabsia wʋsa mam εnti yε’ nε waad fʋʋg.

5. la’am nε o mↄr bagir la, o sↄbi akarim gat taaba ka pʋ di ya’annε

Gbaʋvεεnsa